DRAGI 6. A,

Zadnje ste interpretirali dvije lirske pjesme, *Voćka poslije kiše*, Dobriše Cesarića i *Proljeće*, Gustava Krkleca, koje su obilovale pjesničkim slikama. Vrijeme je da ponovimo vaše znanje o pjesničkim slikama. Želim vam uspješno rješavanje zadataka koje ću ocijeniti 😊

Slika na kojoj se prikazuje planina, na otvorenom, priroda, brijeg

Opis je automatski generiran

Zamisli da se nalaziš na proljetnoj livadi. Cvijeće treperi svojim divnim bojama, njegov te miris opija, a nježne latice kao da se tope pod tvojim prstima. U daljini vidiš Mont Blanc, najviši vrh Alpa. Ako se dovoljno zagledaš, gotovo da možeš osjetiti hladnoću koju on isijava, no onda se ponovno vratiš na livadu, u proljeće, i osvrneš se oko sebe.

1. Boravak na livadi obuzima sva tvoja osjetila. Usmeno dopuni rečenice:

Mogu vidjeti...

Mogu čuti...

Mogu namirisati...

Mogu okusiti...

Mogu dodirnuti...

2. U prethodnoj si se aktivnosti uspješno služio/služila pjesničkim slikama. U sljedećem zadatku spoji primjer pjesničke slike i njezin naziv.

"To je voće slatko, jeo bi ga svatko." taktilna pjesnička slika

"U snu mu bujno mirišu trave." akustična pjesnička slika

"Iz te šume viri žbun, a iz žbuna ševin kljun." olfaktivna pjesnička slika

"...i kako zvone visibabe i mrav bubnja u prazan žir!" gustativna pjesnička slika

"Struje hladni žmarci u kuće bez peći" vizualna pjesnička slika

Pišem pravilno

Podjednako je važno pisati lijepo i pisati pravilno. Kad pišemo, šaljemo mnoštvo informacija o sebi. Ako zanemarimo pravopisna pravila, to je kao da hodamo ulicom nepočešljani. Upravo ćemo zbog toga sljedećim zadatkom ponoviti nekoliko pravopisnih pravila.

1. Odaberi rečenicu koja je točno napisana.

a) U djetinjstvu sam se najviše bojao: čudovišta, zmija i čudnih ptica.

b) U djetinjstvu sam se najviše bojao čudovišta, zmija i čudnih ptica.

2.Označi rečenice u kojima je zarez točno upotrijebljen.

a) Molim te Ivane, nemoj vikati.

b) Ivane, vrijeme je da pozoveš brata i sestru i da dođeš na ručak.

c) Ivane, vrijeme je da pozoveš brata i sestru, i da dođeš na ručak.

d) Molim te, Ivane, nemoj vikati.

3.Odaberi točno napisane rečenice!

1. „Sve sam svoje zadatke riješila”, rekla je Lara.
2. – Sve sam svoje zadatke riješila – rekla je Lara.
3. – Sve sam svoje zadatke riješila. – rekla je Lara.
4. ”Sve sam svoje zadatke riješila,” rekla je Lara.